Maak seker om in die hoofstraat deur Parys al die winkeltjies te gaan besoek. Probeer definitief Jimmy Jagger se kos, uitstekend.
Tipiese plattelandse dorpie wat ook maar nie die verval soos in vele kleiner dorpies (uitgesluit die Wes-Kaap) vryspring nie.
Bloemfontein is baie netjies en skoon. Ek het 80% van my verblyf by MediClinic deurgebring. Kon nie die plek verken het nie, maar dit wat ek gesien het is op standaard. MediClinic is 'n baie mooi en skoon plek. Die mense en werkers was baie vriendelik en behulpsaam.
Wat 'n netjiese dorpie. Dit was opvallend dat almal se grasperke so pragtig gesny was, en die tuine oor die algemeen goed versorg. Ons het bietjie rondgery en was verbaas oor hoe groot dit eintlik is, en die besondere mooi huise in veral die nuwe gedeelte. Het verskriklik lekker kon eet in die restaurante, en almal was vriendelik en hulpvaardig. Was baie bly om die kennisgewingbord raak te lees op die pad vanaf Bethlehem - dat ons welkom is om Afrikaans te praat in Clarens!
Die dorp self is pragtig met die breë strate en ou huise. Dis net jammer die paaie is nie baie goed in stand gehou nie en 'n mens moet maar versigtig ry tussendeur die slaggate. Afgesien daarvan is Bethulie 'n pragtige dorp met vriendelike mense en pragtige natuurskoon.
'n Rustige area tot en met Woensdae. Oor naweke is dit baie besig, maar steeds aangenaam vir vermaak en kuier.
Parys het lekker restaurante en winkeltjies, maar van die restaurante is baie duur. Die winkeltjies is ook nogal duur vir ons jongwerkendes. Die groot trekpleister vir ons is die spa. Dit was fantasties en ek sal enige dag weer gaan. Oor die algemeen is Parys 'n baie lekker wegbreek uit die stad.